घर ले जाकर पत्नी की कर दी पिटाई
लाेक अदालत में राजीनामा हुआ। फिर घर ले जाकर प|ी की पिटाई कर दी। ससुराल में 50 हजार रुपए और गाड़ी की मांग होने की शिकायत लेकर बहू फिर थाने पहुंच गई। पुलिस ने सास और पति के खिलाफ दहेज प्रताड़ना का अपराध दर्ज कर लिया है।
थाने में पति हरगोविंद रजक और सास कृष्णाबाई की रिपोर्ट लिखवाने आई प्रीति ने बताया ससुराल में उससे दहेज लाने की बात को लेकर आए दिन मारपीट होती थी। वह दो साल से मायके आयुध नगर में रह रही थी। लोक अदालत में समझौते के बाद जब वह मंडीदीप ससुराल पहुंची तो एक बार फिर सास और पति ने उसके साथ मारपीट की। मुंह पर तकिया रखकर उसे मारने की कोशिश की। साेमवार को इटारसी सिटी थाने में मामला दर्ज किया गया है। डायरी मंडीदीप थाने पहुंचाई जाएगी।
गाड़ी और 50 हजार नहीं मिले तो शुरू हो गई मारपीट
2004 में प्रीति की शादी मंडीदीप निवासी हरगोविंद से हुई थी। इनका एक बच्चा भी है। शादी के कुछ साल बाद ससुराल में सास और पति उसे मायके से 50 हजार रुपए और गाड़ी की मांग करने लगे। मांग पूरी न होने पर सास और पति ने प्रीति को परेशान करना शुरू कर दिया। वह दो साल से अपने मायके में थी।
लोक अदालत में हुआ था समझौता
एक साल पहले परिवार परामर्श केंद्र में प्रीति ने अपने पति और ससुराल पक्ष पर प्रताड़ित किए जाने की शिकायत की थी। केंद्र के मनीष ठाकुर ने बताया, लगातार काउंसलिंग के बाद 12 दिसंबर को हुई लोक अदालत में पति-प|ी के बीच राजीनामा करवाया गया था। लोक अदालत में उन्हें 15 दिन साथ रहने का समय दिया था। फिर 28 दिसंबर को काउंसलिंग के लिए बुलाया था।
-------
लोक अदालत में राजीनामा
hin_Deva hin_Deva hin_Deva hin_Deva hin_Deva hin_Deva hin_Deva unk mai_Deva